ข้อบัญญัติองค์การบริหารส่วนตำบลหนองบัวเรื่องการควบคุมการเลี้ยงหรือปล่อยสุนัข แมวพ.ศ. ๒๕๖๑ โดยที่เป็นการสมควรตราข้อบัญญัติองค์การบริหารส่วนตำบลหนองบัวว่าด้วยการควบคุมการเลี้ยงหรือปล่อยสุนัข แมวอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติมประกอบกับมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลหนองบัวโดยความเห็นชอบของสภาองค์การบริหารส่วนตำบลหนองบัวและนายอำเภอพัฒนานิคมจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลหนองบัวเรื่อง การควบคุมการเลี้ยงหรือปล่อยสุนัข แมว พ.ศ. ๒๕๖๑ข้อ๒[๑]ข้อบัญญัตินี้ให้ใช้บังคับในเขตองค์การบริหารส่วนตำบลหนองบัวตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบัญญัติ ประกาศ ระเบียบคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ข้อบัญญัติองค์การบริหารส่วนตำบลหนองบัวนี้มิให้ใช้บังคับแก่สุนัขแมวของทางราชการข้อ๕ ในข้อบัญญัตินี้การปล่อยสุนัข แมว หมายความว่า การสละการครอบครองสุนัขแมว หรือปล่อยให้อยู่นอกสถานที่เลี้ยงโดยปราศจากการควบคุมเจ้าของสุนัข แมว หมายความว่า ผู้ครอบครองสุนัขแมวหรือผู้ให้อาหารสุนัขแมวเป็นประจำด้วยสถานที่เลี้ยง หมายความว่า กรงที่ขังหรือที่เลี้ยงอื่นที่มีการควบคุมของเจ้าของสุนัข แมวเจ้าพนักงานท้องถิ่น หมายความว่านายกองค์การบริหารส่วนตำบลหนองบัวเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕พนักงานเจ้าหน้าที่ หมายความว่าพนักงานส่วนตำบลผู้ซึ่งได้รับแต่งตั้งจากเจ้าพนักงานท้องถิ่นตามมาตรา ๔๔วรรคสองแห่งพระราชบัญญัติการสาธารณสุข พ.ศ. ๒๕๓๕ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือสัญจรได้สิ่งปฏิกูล หมายความว่า อุจจาระหรือปัสสาวะและให้หมายรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นการทำทะเบียน หมายความว่าการจดทะเบียนและการขึ้นทะเบียนสุนัขควบคุมพิเศษ หมายความว่า(๑) สุนัขสายพันธุ์ที่ดุร้าย เช่น พิทบูลเทอเรีย บูลเทอเรียสเตฟฟอร์ดเชอร์บูลเทอเรียรอทไวเลอร์ และฟิล่าบราซิลเรียโร เป็นต้น(๒) สุนัขที่มีประวัติทำร้ายคน หรือพยายามทำร้ายคนข้อ๖ให้นายกองค์การบริหารส่วนตำบลหนองบัวรักษาการตามข้อบัญญัติองค์การบริหารส่วนตำบลหนองบัวนี้และให้มีอำนาจออกข้อบังคับ ระเบียบ คำสั่ง ประกาศ เพื่อปฏิบัติการให้เป็นไปตามข้อบัญญัติองค์การบริหารส่วนตำบลหนองบัวนี้หมวด ๑บททั่วไป ข้อ๗ให้องค์การบริหารส่วนตำบลหนองบัวเป็นเขตควบคุมการเลี้ยงหรือปล่อยสุนัข แมวข้อ๘ ห้ามมิให้ผู้ใดปล่อยสุนัข แมวในที่หรือทางสาธารณะ หรือในที่อื่นใดในเขตองค์การบริหารส่วนตำบลหนองบัวโดยเด็ดขาดหมวด ๒การจดทะเบียนสุนัขแมว ข้อ๙ เจ้าของสุนัข แมว ต้องนำสุนัข แมวหรือใบรับรองแล้วแต่กรณีไปจดทะเบียน ณ สถานที่ที่กำหนดไว้ตามข้อ ๑๐ภายในหนึ่งร้อยยี่สิบวันนับแต่วันที่สุนัข แมวเกิดหรือภายในสามสิบวันนับแต่วันที่นำสุนัข แมวมาเลี้ยงในเขตองค์การบริหารส่วนตำบลหนองบัวด้วยตนเองหรือมอบอำนาจให้ผู้อื่นไปทำการแทนก็ได้ข้อ๑๐ การจดทะเบียนสุนัข แมวที่องค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดให้นำใบรับรองมาแสดงโดยไม่ต้องนำสุนัข แมวมาด้วยใบรับรองและคำขอจดทะเบียนสุนัขแมว ให้เป็นไปตามแบบที่นายกองค์การบริหารส่วนตำบลหนองบัวกำหนดข้อ๑๑เมื่อพนักงานเจ้าหน้าที่ได้ตรวจสอบ ความสมบูรณ์ของคำขอจดทะเบียนสุนัข แมว แล้วปรากฏว่าหลักฐานถูกต้องให้ออกบัตรประจำตัวสุนัขแมว ตามแบบที่นายกองค์การบริหารส่วนตำบลหนองบัวกำหนดข้อ๑๒ในกรณีดังต่อไปนี้ให้ดำเนินการภายในสามสิบวัน(๑) เมื่อมีการย้ายที่อยู่ของสุนัข แมว ให้เจ้าของสุนัข แมวแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนด(๒) เมื่อบัตรประจำตัวสุนัข แมว สูญหาย ถูกทำลาย หรือชำรุดในสาระสำคัญให้เจ้าของสุนัขแมวแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดเพื่อทำบัตรประจำตัวสุนัขแมวใหม่(๓)ในกรณีที่สุนัขที่ไม่ใช่สุนัขควบคุมพิเศษทำร้ายคนหรือพยายามทำร้ายคนให้เจ้าของสุนัขแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดเพื่อเปลี่ยนสาระสำคัญของบัตรประจำตัวสุนัขในกรณีที่สุนัขทำร้ายคนให้เจ้าของสุนัขแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดโดยไม่ชักช้าข้อ๑๓ ในกรณีที่สุนัข แมวตายเจ้าของสุนัข แมวต้องแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดภายในสามสิบวันตามแบบที่นายกองค์การบริหารส่วนตำบลหนองบัวกำหนดข้อ๑๔ ในกรณีที่สุนัข แมว หายเจ้าของสุนัข แมว ต้องแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดภายในสิบวันนับแต่วันที่ทราบหากเจ้าของสุนัข แมว พบสุนัข แมวที่หายแล้วต้องแจ้งให้องค์การบริหารส่วนตำบลหนองบัว หรือสถานที่อื่นใดตามที่นายกองค์การบริหารส่วนตำบลหนองบัวกำหนดทราบภายในสิบวันข้อ๑๕ การแจ้งตามข้อ ๑๒ ข้อ ๑๓ และข้อ๑๔ เจ้าของสุนัข แมวอาจแจ้งทางไปรษณีย์ลงทะเบียนหรือวิธีการอื่นใดทั้งนี้ตามหลักเกณฑ์ที่นายกองค์การบริหารส่วนตำบลหนองบัวกำหนดหมวด ๓การควบคุมการเลี้ยงสุนัข แมว ข้อ๑๖ ในการเลี้ยงสุนัข แมวเจ้าของสุนัข แมว ต้องปฏิบัติตามหลักเกณฑ์ดังนี้(๑) จัดสถานที่เลี้ยงตามความเหมาะสมของสุนัข แมวโดยมีขนาดเพียงพอแก่การดำรงชีวิตของสุนัขมีแสงสว่างและการระบายอากาศที่เพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะกรณีเป็นสุนัขควบคุมพิเศษจะต้องเลี้ยงในสถานที่หรือกรงที่สุนัขไม่สามารถเข้าถึงบุคคลภายนอกและมีป้ายเตือนให้ระมัดระวังโดยสังเกตได้อย่างชัดเจน(๒) ควบคุมสุนัข แมว มิให้ออกนอกสถานที่เลี้ยงโดยปราศจากการควบคุม(๓) ควบคุมดูแลสุนัข แมว มิให้ก่อเหตุเดือดร้อนรำคาญ เช่น ก่อให้เกิดเสียงดังติดต่อกันเป็นระยะเวลานานๆเป็นต้น(๔) รักษาสถานที่เลี้ยงสุนัข แมว ให้สะอาดอยู่เสมอจัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมหมักหมมจนเกิดกลิ่นเหม็นรบกวนผู้ที่อยู่บริเวณใกล้เคียง(๕) ต้องรับผิดชอบต่อความเป็นอยู่ของสุนัข แมว เช่น เรื่องอาหารความสะอาดเป็นต้นถ้าเจ้าของสุนัข แมว ไม่สามารถเลี้ยงดูสุนัขแมวได้เป็นการชั่วคราวจะต้องจัดให้มีผู้ดูแลความเป็นอยู่ของสุนัข แมวให้เป็นปกติสุข(๖) เมื่อสุนัข แมว ตาย เจ้าของสุนัข แมวจะต้องกำจัดซากสุนัขให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลงหรือสัตว์นำโรคทั้งนี้ โดยวิธีที่ไม่ก่อเหตุรำคาญและไม่เป็นเหตุให้เกิดการปนเปื้อนของแหล่งน้ำ(๗) จัดให้มีการสร้างเสริมภูมิคุ้มกันโรคในสุนัข แมวเพื่อป้องกันอันตรายจากเชื้อโรคที่เกิดจากสุนัข แมว มาสู่คน(๘) ในกรณีที่มีเหตุควรสงสัยว่า สุนัข แมวที่เลี้ยงเป็นโรคอันอาจเป็นอันตรายแก่สุขภาพของประชาชน ให้เจ้าของสุนัข แมวแยกกักสุนัข แมว นั้นไว้ต่างหาก และแจ้งให้องค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดทราบและต้องปฏิบัติตามคำแนะนำของสัตวแพทย์(๙)ปฏิบัติการอื่นใดตามคำแนะนำของเจ้าพนักงานสาธารณสุข หรือเจ้าพนักงานท้องถิ่นข้อ๑๗ ห้ามมิให้ผู้ใดเลี้ยงสุนัข แมวในที่หรือทางสาธารณะ หรือในที่ของบุคคลอื่นโดยปราศจากความยินยอมข้อ๑๘ เจ้าของสุนัข แมวมีหน้าที่กำจัดสิ่งปฏิกูลอันเกิดจากสุนัข แมว ในที่หรือทางสาธารณะหรือในที่อื่นใดในเขตองค์การบริหารส่วนตำบลหนองบัวโดยทันทีข้อ๑๙ หากเจ้าของสุนัข แมวไม่ประสงค์จะเลี้ยงดูสุนัข แมว อีกต่อไปต้องมอบสุนัข แมว พร้อมบัตรประจำตัวสุนัขแมว ให้กับบุคคลอื่น และเจ้าของใหม่จะต้องแจ้งต่อองค์การบริหารส่วนตำบลหนองบัวหรือสถานที่อื่นใดตามที่นายกองค์การบริหารส่วนตำบลหนองบัวกำหนดภายในสามสิบวันนับแต่วันรับมอบสุนัขแมวหากเจ้าของสุนัขแมว ไม่สามารถหาเจ้าของใหม่ได้จะต้องมอบสุนัข แมวให้องค์การบริหารส่วนตำบลหนองบัวดูแลโดยเสียค่าใช้จ่ายในการเลี้ยงดูตามที่นายกองค์การบริหารส่วนตำบลหนองบัวกำหนดหมวด ๔การนำสุนัข แมวออกนอกสถานที่เลี้ยง ข้อ๒๐ ผู้ใดนำสุนัข แมวออกนอกสถานที่เลี้ยงต้องปฏิบัติ ดังต่อไปนี้(๑) พกบัตรประจำตัวสุนัข แมวและต้องแสดงบัตรประจำตัวสุนัข แมวเมื่อเจ้าพนักงานท้องถิ่นเจ้าพนักงานสาธารณสุข หรือพนักงานเจ้าหน้าที่เรียกตรวจ(๒) ผูกสายลากจูงสุนัข แมวที่แข็งแรงและจับสายลากจูงตลอดเวลาในกรณีที่เป็นสุนัขควบคุมพิเศษต้องใส่อุปกรณ์ครอบปากและจับสายลากจูงห่างจากตัวสุนัขไม่เกินห้าสิบเซนติเมตรตลอดเวลาความใน(๒) มิให้ใช้บังคับในกรณี ดังต่อไปนี้(๑)ขณะที่สุนัข แมวอยู่ในระหว่างการประกวดการแสดงหรือการประกอบกิจกรรมอื่นใดในทำนองเดียวกันแต่ผู้จัดงานจะต้องมีมาตรการในการป้องกันสุนัข แมว มิให้ทำร้ายคน(๒)ขณะที่สุนัขอยู่ในการฝึกหัดแต่ผู้ฝึกจะต้องมีมาตรการในการป้องกันสุนัขมิให้ทำร้ายคน(๓)ขณะที่สุนัข แมว อยู่ในกรง ที่ขัง หรือเครื่องควบคุมอื่นใดที่มั่นคงแข็งแรงเพียงพอที่จะป้องกันมิให้สุนัขแมว เข้าถึงบุคคลภายนอกข้อ๒๑ ห้ามบุคคลอายุต่ำกว่าสิบห้าปีหรือเกินกว่าหกสิบห้าปี นำสุนัขควบคุมพิเศษออกนอกสถานที่เลี้ยง เว้นแต่จะอยู่ในกรงที่ขัง หรือเครื่องควบคุมอื่นที่มั่นคงแข็งแรงเพียงพอที่จะป้องกันสุนัขมิให้เข้าถึงบุคคลภายนอกหมวด ๕อำนาจหน้าที่ของพนักงานเจ้าหน้าที่ ข้อ๒๒ในกรณีที่พนักงานเจ้าหน้าที่พบสุนัขแมวในที่หรือทางสาธารณะในเขตห้ามเลี้ยงหรือปล่อยสุนัข แมวอันเป็นการฝ่าฝืนข้อบัญญัตินี้โดยไม่ปรากฏเจ้าของให้พนักงานเจ้าหน้าที่กักสัตว์ดังกล่าวไว้และให้ดำเนินการตามมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕ข้อ๒๓ เจ้าของสุนัข แมวต้องอำนวยความสะดวกแก่พนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขข้อ ๒๔เจ้าของสุนัข แมวต้องแสดงข้อมูล หลักฐานต่าง ๆ เกี่ยวกับสุนัข แมว เมื่อพนักงานเจ้าหน้าที่ร้องขอสำหรับการปฏิบัติหน้าที่ตามกฎหมายข้อ๒๕ในกรณีที่มีเรื่องร้องเรียนเกี่ยวกับการเลี้ยงสุนัข แมวพนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียน และเจ้าของสุนัขแมวต้องปฏิบัติตามคำแนะนำของพนักงานเจ้าหน้าที่คำสั่งของเจ้าพนักงานท้องถิ่นหรือเจ้าพนักงานสาธารณสุขข้อ๒๖ผู้ใดฝ่าฝืนข้อบัญญัติองค์การบริหารส่วนตำบลหนองบัวนี้ต้องระวางโทษตามพระราชบัญญัติการสาธารณสุขพ.ศ. ๒๕๓๕บทเฉพาะกาล ข้อ๒๗ เจ้าของสุนัข แมวที่เลี้ยงสุนัขแมวไว้ก่อน วันที่ข้อบัญญัติองค์การบริหารส่วนตำบลหนองบัวนี้มีผลใช้บังคับต้องจดทะเบียนสุนัขแมวให้แล้วเสร็จภายในกำหนดหนึ่งปีนับแต่วันที่ข้อบัญญัติองค์การบริหารส่วนตำบลหนองบัวนี้มีผลใช้บังคับประกาศณ วันที่ ๓๑ สิงหาคม พ.ศ. ๒๕๖๑ก้องไพร ภู่เขียวนายกองค์การบริหารส่วนตำบลหนองบัววิวรรธน์/จัดทำ๗ พฤศจิกายน๒๕๖๑นุสรา/ตรวจ๙ พฤศจิกายน๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๖๒ ง/หน้า ๒๔๐/๑๙ ตุลาคม ๒๕๖๑